Ur wezh c'hoazh e vo bet Breizh labourva kabalerezh an danvez-prezidant da zont Sarkozy. Ur wezh c'hoazh e vo bet lakaet anat n'he deus Bro-C'hall politikerezh mor ebet... Ur wezh c'hoazh e vez pedet ar Vretoned da grediñ evel ma vije gwir bater... Diwall an aodoù, plaenaat tabutoù implij an dour, energiezhioù nevezus, labour-douar padus... Ar stad kreiz a zivizo war bep tra hag a bourvezo da bep tra! Eus danvez madoù n'eus ket bet anv, gant gwir abeg, peogwir eo goullo ar c'hifi; eus  gwir an annezidi da zibab rannañ mestroniezh domani ar mor kennebeut... Ar raktres a ginnig deomp Nicolas Sarkozy eo hini ur bed diamzeret.